CELEX: 62008CN0073
Language: da
Date: 2008-02-22 00:00:00
Title: Sag C-73/08: Anmodning om præjudiciel afgørelse indgivet af Cour constitutionnelle (tidligere Cour d'arbitrage) (Belgien) den 22. februar 2008 — Nicolas Bressol m.fl. og Céline Chaverot m.fl. mod Gouvernement de la Communauté française

9.5.2008   
            
            
               DA
            
            
               Den Europæiske Unions Tidende
            
            
               C 116/10
            
         Anmodning om præjudiciel afgørelse indgivet af Cour constitutionnelle (tidligere Cour d'arbitrage) (Belgien) den 22. februar 2008 — Nicolas Bressol m.fl. og Céline Chaverot m.fl. mod Gouvernement de la Communauté française
   (Sag C-73/08)
   (2008/C 116/17)
   Processprog: fransk
   Den forelæggende ret
   Cour constitutionnelle (tidligere Cour d'arbitrage)
   Parter i hovedsagen
   
      Sagsøger: Nicolas Bressol m.fl. og Céline Chaverot m.fl.
   
      Sagsøgt: Gouvernement de la Communauté française
   Præjudicielle spørgsmål
   
               1)
            
            
               Skal artikel 12, stk. 1, og artikel 18, stk. 1, i traktaten om oprettelse af Det Europæiske Fællesskab sammenholdt med samme traktats artikel 149, stk. 1, og stk. 2, andet led, og artikel 150, stk. 2, tredje led, fortolkes således, at disse bestemmelser er til hinder for, at et selvstændigt fællesskab i en medlemsstat, som har kompetence vedrørende undervisningen ved højere læreanstalter, og som står over for en tilstrømning af studerende fra en nabomedlemsstat på flere uddannelser af medicinsk karakter, der hovedsagelig finansieres af offentlige midler, efter at denne nabomedlemsstat har ført en restriktiv politik, træffer sådanne foranstaltninger som opstillet i det franske fællesskabs dekret af 16. juni 2006 om regulering af antallet af studerende på visse studiers første del ved højere læreanstalter, når dette fællesskab påberåber sig en gyldig begrundelse for, at denne situation risikerer at veje tungt på de offentlige finanser og bringe den udbudte undervisnings kvalitet i fare?
            
         
               2)
            
            
               Skal spørgsmål 1 besvares anderledes, hvis fællesskabet godtgør, at denne situation har den virkning, at alt for få studerende, der er hjemmehørende i dette fællesskab, får eksamensbevis, hvorfor der ikke i længden vil være tilstrækkeligt med kvalificeret medicinsk personale til at garantere kvaliteten af folkesundhedsordningen i dette fællesskab?
            
         
               3)
            
            
               Skal spørgsmål 1 besvares anderledes, hvis fællesskabet henset til traktatens artikel 249, stk. 1, og artikel 13.2, litra c), i den internationale konvention om økonomiske, sociale og kulturelle rettigheder, som indeholder en stand-still-forpligtelse, vælger at opretholde en vid og demokratisk adgang til en god undervisning ved højere læreanstalter for dette fællesskabs befolkning?